A BIZOTTSÁG 1081/2008/EK RENDELETE
(2008. november 4.)
a tagsággal nem rendelkező országokba importált, különleges elbánásra jogosult, tehéntejből előállított, puhára érlelt sajtok kivitelével kapcsolatos közigazgatási segítségre vonatkozó rendelkezés részletes szabályainak megállapításáról szóló 2968/79/EGK rendelet és az Ausztráliába importált, különleges elbánásra jogosult egyes sajtok kivitelével kapcsolatos közigazgatási segítségre vonatkozó rendelkezés részletes szabályainak megállapításáról szóló 1552/80/EGK rendelet hatályon kívül helyezéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendeletre (1) (az egységes közös piacszervezésről szóló rendelet) és különösen annak 172. cikke (2) bekezdésére, figyelemmel 4. cikkére is,
mivel:
(1)
A 2931/79/EGK tanácsi rendeletet (2)2008. január 1-jétől hatályon kívül helyező 1234/2007/EK rendelet 172. cikkének (1) bekezdése előírja, hogy amennyiben olyan mezőgazdasági termékek kivitelére kerül sor, amelyek valamely harmadik országba történő kivitelük során - a Közösség által kötött megállapodások értelmében - bizonyos feltételek betartása mellett különleges elbánásban részesülhetnek, a tagállamok illetékes hatóságai - kérelemre és a megfelelő ellenőrzések elvégzését követően - kiállítanak egy, a feltételek betartását tanúsító okmányt. Ezzel a rendelettel összhangban a 2968/79/EGK bizottsági rendelet (3) és az 1552/80/EGK bizottsági rendelet (4) előírja az exportőrök számára, hogy - annak érdekében, hogy kihasználhassák az Amerikai Egyesült Államokba és Ausztráliába történő szabad és korlátlan kivitel lehetőségét - tanúsítványt mutassanak be annak igazolására, hogy a sajt megfelel az említett rendeletekben meghatározott fogalomnak.
(2)
Az USA illetékes behozatali hatóságai megerősítették, hogy szemrevételezéssel és minták laboratóriumi elemzésével ellenőrzik ezen importált sajtok besorolását és nincs szükség a 2968/79/EGK rendelet 1. cikkében említett tanúsítványra.
(3)
Ugyanebben az összefüggésben az illetékes ausztrál hatóságok megerősítették, hogy a Közösségben előállított, egyes - az 1552/80/EKG rendelet 1. cikkében említett - sajtok mennyiségi korlátozásoktól mentes behozatalának lehetővé tétele érdekében a továbbiakban nem írnak elő azonosító és eredetet igazoló tanúsítványt.
(4)
A 2968/79/EGK és az 1552/80/EGK rendeletet ezért hatályon kívül kell helyezni.
(5)
Az e rendeletben előírt intézkedések összhangban vannak a mezőgazdasági piacok közös szervezésével foglalkozó irányítóbizottság véleményével,
ELFOGADTA EZT A RENDELETET:
1. cikk
A 2968/79/EGK rendelet és az 1552/80/EGK rendelet hatályát veszti.
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. november 4-én.